**GOLD FM d.o.o., Kolodvorska 29, 10410 Velika Gorica, OIB: 81362164358, objavljuje Pravila sudjelovanja u Nagradnom natječaju "Mali Plavi“**

**Članak 1.**

Priređivač Nagradnog natječaja je GOLD FM d.o.o., Kolodvorska 29, Velika Gorica, OIB: 81362164358 (dalje u tekstu: Priređivač), a isti će se odvijati u programu radija GOLD FM za potrebe sponzora GNK Dinamo (u daljnjem tekstu Sponzor).

**Članak 2.**

Ovim Pravilima (dalje u tekstu: Pravila), Priređivač definira pravila sudjelovanja i osvajanja nagrada u Nagradnom Natječaju "Mali Plavi" (dalje u tekstu: Natječaj).

**Članak 3.**

Svrha Natječaja je ostvarivanje promidžbenih učinaka za Sponzora i radio Gold FM.

**Članak 4.**

Natječaj se realizira od četvrtka 07. srpnja do petka 8. srpnja 2022. godine.

**Članak 5.**

Ovim Pravilima se osigurava ravnopravnost svih sudionika i jednaka mogućnost za dobitak nakon ispunjavanja uvjeta propisanih ovim Pravilima.

**Članak 6.**

Pravo sudjelovanja u Natječaju imaju svi punoljetni državljani Republike Hrvatske, a nemaju djelatnici društva GOLD FM d.o.o., radija Gold Fm i vezanih kompanija, stalni suradnici i članovi njihovih užih obitelji. Jedna osoba može osvojiti samo jednu nagradu.

**Članak 7.**

Natječaj se realizira na način da u periodu od četvrtka 07. srpnja 2022. godine do petka 08. srpnja 2022. godine do 12 h, slušatelji ( roditelj ili zakonski staratelj djeteta ) porukom na Goldov Whatsapp 091 1234 949 prijavljuju svoje dijete koje bi željelo biti izabrano kao pratnja igračima za vrijeme utakmice GNK Dinamo Zagreb - Hajduk , 09. srpnja 2022.

Prilikom prijave natjecatelji ostavljaju slijedeće podatke – svoje ime i prezime, ime djeteta, godina rođenja djeteta, visinu djeteta te trebaju napisati zašto misle da upravo njihovo dijete treba biti izabrano. Najzanimljivije prijave bira tročlana komisija.

Ukupno se odabire 11 djece, kroz 2 dana. Priređivač natječaja će dobitnike o osvojenoj nagradi obavijestit telefonskim putem.

Djeca moraju biti školskog uzrasta i visine između 128 i 140 cm.

Dijete može prijaviti roditelj ili zakonski skrbnik, a ako ga prijavljuje netko drugi, mora posjedovati pismenu privolu roditelja ili zakonskog skrbnika.

**Članak 8.**

Najzanimljivije prijave odabire tročlana komisija, iz svih prijava pristiglih do trenutka odabira.

Tročlanu komisiju čine:

- Dora Plantarić/GOLD FM

- Martina Bušić Kutija/ GOLD FM

- Stjepan Barišić/ GOLD FM

U slučaju opravdane sumnje u nepoštivanje ovih Pravila i općenito regularnosti Natječaja, Priređivač zadržava puno pravo bez daljnjih objašnjenja iz Natječaja isključiti slušatelja za kojeg se to smatra. Također, naknadnim utvrđivanjem bilo kakvog oblika nepravilnosti i/ili neregularnosti prijave i sudjelovanja u Natječaju od strane Dobitnika, Priređivač ima puno pravo Dobitniku oduzeti nagradu i dodijeliti je nekom drugom slušatelju finalistu.

**Članak 9.**

U nagradnom natječaju 11 djece će biti izabrano za pratitelje igrača na utakmici GNK Dinamo Zagreb - Hajduk 09. srpnja 2022. Uz njih, po jednu ulaznicu za utakmicu će dobiti i roditelj/zakonski skrbnik.

Priređivač nije odgovoran ukoliko dobitnik ne udovoljava kriterijima za korištenje nagrade (nije bio u mogućnosti ili je odbio javiti se na telefon ili sl.) te takva obrazloženja ne kvalificiraju za promjenu nagrade.

**Članak 10.**

Svojim sudjelovanjem u nagradnom natječaju i slanjem WhatsApp tekstualne poruke, sudionici potvrđuju da su upoznati s Pravilnikom o nagradnom natječaju i da pristaju na pravila iz Pravilnika te  daju svoju privolu da se  njihovi prikupljeni  osnovni osobni podaci i osobni podaci njihove prijavljene djece koje dobrovoljno dostavljaju Voditelju obrade,  mogu obrađivati od strane Voditelja obrade ( Gold FM d.o.o., Velika Gorica, Kolodvorska 29, 01 66 90 601 ) sukladno ovom Pravilniku i sa sljedećom svrhom:

* Obrada osobnih podataka sudionika sa svrhom prijave na nagradni natječaj
* Obrada osobnih podataka dobitnika sa svrhom identifikacije pri dodjeli nagrade
* Obrada osobnih podataka ( ime roditelja ) u programu Gold Fm-a sa svrhom realizacije i promocije Natječaja u vremenu trajanja Natječaja

Pravna osnova obrade je privola ispitanika, a kategorije osobnih podataka koje se prikupljaju su: identifikacijski podaci roditelja (ime, prezime ) i djeteta ( ime, godina rođenja djeteta, visina djeteta).

Ovim pravilnikom definiran je obim prikupljanja i obrade osobnih podataka za realizaciju natječaja.

Osobni podaci dobitnika nužni za ulazak na stadion definirani su Pravilnikom GNK Dinamo i Zakonom o sprečavanju nereda na sportskim natjecanjima, te će od dobitnika biti prikupljeni u trenutku obavijesti o osvajanju nagrade i sukladno tome i proslijeđeni GNK Dinamo sa svrhom realizacije nagrade.

Prikupljeni osobni podaci sudionika i dobitnika nagradnog natječaja će se obrađivati isključivo za gore navedene svrhe maksimalno poštujući članak 5.  Uredbe o Zaštiti osobnih podataka  (primjereni , relevantni i ograničeni na ono što je nužno u odnosu na svrhu obrade). Obrada osobnih podataka dobitnika provodi se za vrijeme trajanja nagradnog natječaja odnosno do prestanka Natječaja po bilo kojoj osnovi, kao i naknadno šest mjeseci  nakon realizacije Natječaja ukoliko je tako propisano Pravilnikom o igrama i nakon toga će biti obrisani iz evidencije Voditelja obrade.

Osobni podaci prikupljaju se i obrađuju i od strane pružatelja usluge WhatsApp aplikacije čija pravila privatnosti možete pronaći na sljedećoj WEB adresi: <https://www.whatsapp.com/legal/>.

Želimo potvrditi da su nam sve informacije vezane uz osobne podatke sudionika izuzetno važne i da zaštitu  osobnih podataka smatramo vrlo ozbiljnom i tome pristupamo s velikom profesionalnom odgovornošću u skladu s Općom Uredbom o zaštiti osobnih podatka (EU2016/679 ) te pripadajućim zakonskim i podzakonskim aktima.  Izjava o privatnosti Voditelja obrade dostupna je na <https://goldfm.hr/gdpr/>.

Davanje osobnih podataka i davanje suglasnosti ( privola ) na obradu je dobrovoljno, a davanje istih predstavlja uvjet nužan za realizaciju nagrade  u ovom nagradnom natječaju.

Prikupljeni osobni podaci Sudionika/Dobitnika neće se prenositi u treće zemlje (izvan EU), osim ako postoji zakonska obveza ili je dan izričiti pristanak ispitanika.

Ovim Pravilnikom i izjavom o Privatnosti (<https://goldfm.hr/gdpr/>) upoznajemo Ispitanike ( Sudionike ) o sljedećem:

* imaju pravo zatražiti pristup osobnim podacima i ispravak ili brisanje osobnih podataka ili ograničavanje obrade koji se odnose na Sudionika
* imaju  prava na ulaganje prigovora na obradu takvih podataka  te prava na prenosivost podataka
* imaju mogućnosti opozvati predmetnu danu suglasnost ( privolu ) putem pisanog opoziva dostavljenog na adresu voditelja obrade ili putem elektroničke pošte na :   ([sluzbenik@goldfm.hr](mailto:sluzbenik@goldfm.hr) a da to ne utječe na zakonitost obrade koja se temeljila na privoli prije nego što je ona povučena
* imaju pravo  na podnošenje prigovora nadzornom tijelu ( AZOP )

**Članak 11.**

U slučaju nastupa okolnosti za koje Priređivač nije odgovoran, odnosno koje nije mogao predvidjeti, otkloniti ili izbjeći (viša sila), Priređivač može privremeno ili trajno prekinuti Natječaj, te o tome na odgovarajući način obavijestiti javnost.

**Članak 12.**

Sudjelovanjem u Natječaju svaki sudionik prihvaća gore navedena prava i obveze iz ovog

Pravilnika. U slučaju mogućeg spora utvrđuje se nadležnost Općinskog suda u Velikoj Gorici.

**Članak 13.**

Ovaj Pravilnik stupa na snagu danom objave na web stranici [www.goldfm.hr](http://www.goldfm.hr/) a njegova valjanost traje do ispunjenja svih odredbi predviđenih pojedinim člancima Pravilnika.

U Zagrebu, 07.07.2022.

GOLD FM d.o.o.

Davor Knežević, direktor